section_heading: Radnja serije (po sezonama)
paragraph_text: Cure su predahnule preko ljeta misleći da je -A napokon zaustavljen\a. Ali one ne znaju da to nije zatvorena Mona. Emily, koja je još uvijek potresena zbog Mayine smrti, jedne noći se napije,onesvijesti i probudi na groblju, pokraj Alisoninog praznog groba. Ona se samo sjeća da je na groblje dovela figura u Crvenom Kaputu. Cure ponovno počinju dobivati poruke od -A i shvaćaju da je Mona potpuno luda te da ne radi sama. Naime, Crveni Kaput je preuzela Moninu "igru" protiv cura. Također otkrivaju da je Mona pametnija nego luđa i da ponekad uspijeva izaći iz Radley ludnice. Također, saznajemo da postoji još jedan sporedni -A, a to je Toby. U drugoj polovici sezone Emily prohoda s Paige, a u Rosewood se vrati Alisonina stara prijateljica CeCe. Spencer saznaje da je Toby -A i dobiva živčani slom. Tada je smještaju u ludnicu a u posjet joj dolazi Mona. Ona je podsjeti da još stoji ponuda da se Spencer pridruži timu A. Spencer prihvaća samo da bi vidjela Tobyja, koji joj govori da je on u timu samo da zaštiti nju i cure. Spencer i Toby organiziraju susret cura i Mone s Crvenim Kaputom. Naime, oni se odluče naći u modernoj kući u šumi. Cure dolaze, ali Crveni Kaput ne. Jenna i njezina prijateljica Shana dolaze i zaključavaju cure u kuću, dok lokalni policajac Darren Wilden koji radi s njima zapali kuću u kojoj su Emily,Hanna, Aria i Mona. Ipak, Crveni Kaput spašava sve cure osim Hanne. Nju spašava Alison. Barem ona tvrdi da ju je tamo vidjela. Na kraju zadnje epizode vidimo mjesto na kojem je Alisonino tijelo zakopano, ruku koja izvire iz zemlje te ruku koja povlači Alison van.